Document ID: 31987R3643

*****
ΚΑΝΟΝΙΣΜΟΣ (ΕΟΚ) αριθ. 3643/87 ΤΗΣ ΕΠΙΤΡΟΠΗΣ
της 3ης Δεκεμβρίου 1987
για τροποποίηση του κανονισμού (ΕΟΚ) αριθ. 2396/84 περί λεπτομερειών εφαρμογής της καταρτίσεως του ισοζυγίου προβλέψεων στον αμπελοοινικό τομέα
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 822/87 του Συμβουλίου της 16ης Μαρτίου 1987 περί κοινής οργανώσεως της αμπελοοινικής αγοράς (1), όπως τροποποιήθηκε τελευταία από τον κανονισμό (ΕΟΚ) αριθ. 3146/87 (2), και ιδίως το άρθρο 31 παράγραφος 4,
Εκτιμώντας:
ότι ο κανονισμός (ΕΟΚ) αριθ. 2396/84 της Επιτροπής (3), όπως τροποποιήθηκε από τον κανονισμό (ΕΟΚ) αριθ. 418/86 (4), καθορίζει τα στοιχεία που πρέπει να διαβιβάζουν τα κράτη μέλη στην Επιτροπή, ανά κατηγορία προϊόντων, προκειμένου να είναι σε θέση να καταρτίζει το ισοζύγιο προβλέψεων του αμπελοοινικού τομέα για μια δεδομένη περίοδο·
ότι το βερμούτ αποτελεί τώρα αντικείμενο ειδικού ισοζυγίου εφοδιασμού «βερμούτ»· ότι θα πρέπει να ευθυγραμμισθεί με την παρουσίαση αυτή και να λαμβάνεται υπόψη στο ισοζύγιο προβλέψεων «οίνος» οι ποσότητες του επιτραπέζιου οίνου που χρησιμοποιούνται για την παρασκευή του·
ότι, για να υπάρχει ομοιομορφία των διαβιβαζομένων στοιχείων από τα κράτη μέλη για την κατάρτιση του ισοζυγίου προβλέψεων, είναι σκόπιμο να γίνουν διευκρινίσεις, κυρίως στον ορισμό ορισμένων θέσεων και στην κατανομή των ολικών ποσοτήτων των διαφόρων θέσεων μεταξύ των διαφόρων κατηγοριών οίνου·
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Οίνων,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το παράρτημα του κανονισμού (ΕΟΚ) αριθ. 2396/84 αντικαθίσταται από το παράρτημα του παρόντος κανονισμού.
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 3 Δεκεμβρίου 1987.

Labels: 12
17
19